Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: a 20/2002. (X. 4.) NKÖM rendelethez
Paragraph Index: 236

a 20/2002. (X. 4.) NKÖM rendelethez A muzeális intézményekben õrzött kulturális javak nyilvántartásának tartalmi követelményei Jelen melléklet szakáganként, illetve nyilvántartási fajtánként tartalmazza a muzeális intézményben õrzött kulturális javakról kötelezõen rögzítendõ adatokat, valamint bejegyzésük szabályait. A vastag betûvel szedett adatokat/rovatokat kell tartalmazniuk a hagyományos nyilvántartás leltárkönyveinek és naplóinak, illetve — számítógépes nyilvántartás esetén — a rendelet 17. § (1) bekezdésének megfelelõ formában kinyomtatott leltárkönyveknek, naplóknak. A hagyományos nyilvántartásban (az adattári anyag kivételével) kötelezõ, illetve a számítógépes nyilvántartás esetén kinyomtatható leírókartonnak az adott szakágnak megfelelõ fejezetben meghatározott valamennyi adatot/rovatot tartalmaznia kell, kivéve az „Átadó”, az „Átadó adatai” és a „Vételár” adatokat/rovatokat, melyeket — a személyiségi jogok védelme miatt — a külsõ kutatóknak is kiadható leírókarton nem tartalmazhat. (Számítógépes nyilvántartás estén — kizárólag megfelelõ jogosultsággal bíró személyek számára — ezekkel az adatokkal is kinyomtatható a leírókarton.) A *-gal jelölt adatokról/rovatokról lásd az 1. számú melléklet 7. pontját. A jelen mellékletben kötelezõen elõírtakon túl valamennyi szakmai nyilvántartás tartalmazhat a muzeális intézmény által saját hatáskörében megállapított egyéb adatokat/rovatokat; az intézmény használhat egyéb kiegészítõ (hagyományos vagy számítógépes) nyilvántartási rendszereket. Egyes rovatok kitöltése „tárgyszólisták” alapján történik. Számítógépes nyilvántartás esetén ez a lista elemének (többszörös választási lehetõség esetén elemeinek) a gépbõl történõ kiválasztását, hagyományos nyilvántartás esetén a választott elem vagy elemek tényleges beírását jelenti. A tárgyszólisták minimális struktúrája: tárgyszó, az értelmezését segítõ rövid magyarázat, valamint azok a szinonimák, amelyek helyett a tárgyszó használható. Azt, hogy az 2002/127. szám egyes rovatoknál az intézmény milyen forrásból származó tárgyszólistát használ, maga a muzeális intézmény dönti el, a tárgyszólistát maga építi; az adatfelvétel során azonban az e listán szereplõ elemek használata kötelezõ. A lista bõvítését, módosítását csak muzeológus végezheti. A tárgyszólistából egyszerre több elem is választható, kivéve, ahol azt — „csak egyszeres választás” kifejezéssel — e jogszabály tiltja. I. Fejezet A leltárkönyvek, naplók és leírókartonok általános adatai, bejegyzésük szabályai Az intézmény neve: Szervezeti egység/gyûjtemény: A kulturális javak biztos azonosítása érdekében a fenti két adatot minden tétel leírókartonján, illetve számítógépes adatlapjának „fejlécén” jelölni kell. Az intézményt hivatalos elnevezésével, a szervezeti egységet/gyûjteményt az intézményen belül kialakított nevével (az intézmény által meghatározott, betûkbõl és/vagy számokból álló kódjával) kell jelölni. Ezeket az adatokat azonban magukon a tárgyakon nem kell feltüntetni. Leltári szám: A leltári szám három vagy négy, egymástól ponttal elválasztott számcsoportból áll. (A pontnak a leltári számban elválasztó szerepe van, nem helyiértéket jelöl!) A leltári szám elsõ számcsoportja a leltározás teljes, négy számjegyû évszáma: 2002, 2003 stb. A leltári szám második számcsoportja a tételszám, amely minden évben 1-gyel kezdõdik és a természetes számsor szerint folytatódik. Egy tételszámon egy vagy több tárgyat/dokumentumot is lehet leltározni. Több tárgy/dokumentum szerepelhet egy tételszámon, ha — egy egységnek (csoportnak) tartalmilag összetartozó, egymást kiegészítõ vagy egykor összetartozott darabjai; — gyûjtési vagy feltárási körülményeiknél fogva egymás szerepét, forrásértékét meghatározzák, magyarázzák. Egy tételszámot kaphatnak, pl. — egy tárgyegyüttes (viselet, étkészlet, sírlelet stb.) darabjai; — egy helyiség berendezése, felszerelése; — egy mûvész összetartozó alkotássorozata; — egy — tárgya szerint összetartozó — dokumentumcsomag/iratcsomó stb. darabjai/lapjai; — egy állat bõre és csontváza; — egy gyûjtõtõl/lelõhelyrõl a gyûjteménybe együtt került anyag, ha a tárgyak közötti szoros tartalmi összefüggés ezt indokolja; — természettudományos anyagnál az egy fajhoz tartozó darabok, ha azokat ugyanaz a gyûjtõ egy lelõhelyrõl, azonos idõben gyûjtötte. A leltári szám harmadik számcsoportja a sorszám. A sorszámot akkor is ki kell írni, ha csak egy darab tartozik a tételhez. Több eltérõ darab leltározása esetén a sorszám a tételen belüli tartalmi összetartozást is jelezheti: 2002.32.1. varrókészlet doboza 2002.32.2. olló a varrókészletbõl 2002.32.3. gyûszû a varrókészletbõl Egy sorszámon szereplõ tárgy(ak) különálló részei közötti szoros összefüggés érzékeltetése érdekében a leltári számban egy negyedik számcsoport („alszám”) is alkalmazható. Ez lehetõvé teszi egy több darabból álló tárgy valamennyi különálló tartozékának külön történõ megjelölését és az egyes (eltérõ) darabok — azonosításukat elõsegítõ — elkülönített leírását, ugyanakkor jelezve a szoros tartalmi összetartozást is. pl. 2002.45.1.1. kard 2002.45.1.2. kard tokja 2002.83.1.1. levesestál 2002.83.1.2. levesestál fedõje 2002.83.1.3. levesestál alátétje 2002.96.1.1. jobblábas csizma 2002.96.1.2. ballábas csizma Különös gondot kell fordítani a leltári számnak a beleltározott darabokon való elhelyezésére is. Ahol lehetséges, ott a leltári számot a tárgyra/dokumentumra maradandó módon, illetve technikával rá kell írni, ügyelve azonban arra, hogy a jelzés a további tudományos vizsgálatot és a kiállítást, illetve bemutatást ne zavarja. Azonos tárgy- vagy dokumentumféleségeken a leltári számot azonos helyen kell feltüntetni. (A leltári szám lekopásának megakadályozása érdekében szilárd tárgyakon célszerû a számot tussal, temperával stb. írni, majd azt fedõlakk-réteggel bevonni; kéziratokon, okmányokon, grafikai anyagon stb. bélyegzést is alkalmazni.) Ahol a leltári számot a tárgyon/dokumentumon közvetlenül nem lehet feltüntetni (pl. természettudományos, numizmatikai anyagnál), ott mellé (tároló egységébe, dobozába stb.) tett, ún. tárgycédulán kell elhelyezni. Textíliáknál a leltári számot vegytintával egy kisméretû textil szalagra ajánlott írni, melyet varrással lehet a tárgyra erõsíteni. A jelen jogszabályban meghatározott struktúrától eltérõ, korábbi leltári számokat a számítógépes nyilvántartásra történõ átállás esetén is — mind a nyilvántartásban, mind a tárgyon — betûhíven meg kell õrizni; az átállás nem járhat együtt visszamenõleges átleltározással. Megnevezés(ek): Elsõként a tárgy általánosan ismert és használt, tudományosan pontos szakirodalmi megnevezését kell megadni. Csak a gyûjtemény által épített, bõvíthetõ, ellenõrzött listából választott tárgyszavakat szabad megnevezésként a tárgyhoz rendelni. Ezt szabadszöveges kiegészítés követheti. Az utóbbiba lehet pl. néprajzi anyagnál (idézõjelbe téve) a gyûjtõhelyen 2002/127. szám ismert/használt eltérõ, nyelvjárási, népi vagy történeti anyagnál a régies elnevezést beírni. E rovatban rövidítést használni nem lehet. Darabszám: Az azonos funkciójú, leírású, összes tartalmi adatukban megegyezõ tárgyakból/dokumentumokból — tudományos vagy kiállítási érdekbõl — több is szerepelhet a gyûjteményben, akár azonos leltári számon. (Pl. egy alkalommal nyomtatott, egyforma röplapok; egy sorozatban vert, azonos címletû, évszámukban, verdejegyükben stb. megegyezõ érmék; legfeljebb sorozat-, illetve sorszámukban eltérõ bankjegyek stb.) Ennek jelzésére szolgál a rovat. Leírás, használat/tartalom: E rovat bizonyos szakágaknál csak a leírást, azaz a jellemzõ külsõ ismertetõ jegyek — azonosításhoz szükséges — szakszerû, pontos megfogalmazását tartalmazza. Más szakágaknál azonban az eredet, használat megismert körülményeit, jeles személyekhez, eseményekhez, folyamatokhoz, szervezetekhez való kapcsolódásokat, bizonyító tényeket, tudományos vagy mûvészi érdekességeket/értékeket, illetve minden egyéb olyan, fontos tartalmi jellegzetességet, különleges ismérvet is rögzíteni kell, ami a darab tudományos vagy mûvészi tartalmát, forrásértékét adja. E rovatban rövidítéseket használni tilos. A rovat — szaktudományos igényeknek megfelelõ — folyamatos bõvítése, részletezése a hagyományos nyilvántartás esetében a leírókartonon, a számítógépes nyilvántartás esetén a kinyomtatás után a számítógépben — a rovaton belül elkülönített mezõben — a késõbbiekben is megengedett. Kor: A keletkezés, készítés ideje. Olyan (természettudományi, régészeti stb.) tárgyaknál, amelyekkel kapcsolatban a relatív kronológia használatos, szöveges megjelölés használható: késõi vaskor, nagyrévi kultúra, avar, gepida stb. Õsmaradványok, kõzetek és ásványok esetében a geológiai, embertani anyagnál pedig a régészeti/történeti kort (kultúrát) kell feltüntetni. Egyéb szakágaknál minél pontosabb, akár napra meghatározott idõpontot kell megjelölni. Ha ez nem lehetséges, törekedni kell évtizedes, de legalább évszázados pontossággal körülhatárolni az idõpontot (pl. 1920-as évek, XIX. sz. közepe, XVIII. sz.). A kor megadása a fentiek szerint, a gyûjtemény jellegétõl függõen, az alábbi módokon történhet: — speciális tárgyszólista (korlista) alapján (csak egyszeres választással); — a lehetõ legpontosabban kifejezhetõ dátummal; — két dátum közé esõ intervallum megadásával. Ha szükséges a fenti módszerek együttesen is alkalmazhatóak. A korlistának — a kor(szak) értelmezését segítõ rövid magyarázat mellett — visszakereshetõ formában lehetõleg tartalmaznia kell a kor(szak) határait képezõ dátumokat (pl. XIX. század: 1801—1900; 1920-as évek: 1920—1929). A korlistát a gyûjteménynek — a kutathatóság biztosítása érdekében — hozzáférhetõvé kell tennie. A keletkezés/készítés helye: E rovatban a lehetõ legpontosabb — ahol lehet, az intézmény által meghatározott helységnévtár vagy az intézmény által bõvíthetõ tárgyszólista szerinti — szabványos helységnevet kell feltüntetni. A helységen belüli, esetleg közelebbi, pontosabb meghatározásra külön rész (számítógépes nyilvántartás esetén „szabadszöveges” mezõ) szolgál e rovaton belül, ahová pl. puszták, majorok, dûlõk, falurészek, hegyek vagy völgyek, belterületen utcák, terek stb. elnevezése, ház- vagy helyrajzi szám kerülhet. (Pl. Akali- Ságpuszta; Komló-Újtelep; Nadap-Meleghegy déli oldala; Budapest-Cinkota ,... utca... szám). Amennyiben szükséges, e szabadszöveges részben a korabeli elnevezés, illetve — külhoni települések esetében — a közismert magyar név is alkalmazható. Kevésbé ismert, vagy több megyében/országban is elõforduló helységnevek mellett — szintén e külön, „szabadszöveges mezõben” — a megye/ország nevét is meg kell jelölni; ezért a helységnévtárat úgy kell alkalmazni/kialakítani, hogy abba szükség esetén ilyen országnév/kód, továbbá kisebb egység, pl. megye neve/kódja is beírható legyen. Amennyiben pontos helységnév nem határozható meg, szélesebb közigazgatási vagy földrajzi egység, illetve tájegység nevét is fel lehet tüntetni: pl. Pest megye, Dél-Dunántúl, Balkán-félsziget. Készítõ/alkotó: Ez a rovat két részbõl/mezõbõl áll. Az elsõben, amenynyiben ismert (pl. régészeti, történeti, néprajzi, képzõ- és iparmûvészeti anyagnál), a készítõ/alkotó személyt kell feltüntetni — a gyûjtemény által épített, bõvíthetõ, ellen- õrzött „személylistából” választva. E listát úgy kell összeállítani, hogy (pl. a születés és halál évszámával) biztosítsa az esetleg azonos nevû, de különbözõ személyek egyértelmû azonosíthatóságát. A lista azonban nem csak természetes személyekbõl állhat: intézménynév vagy más „név típusú” összetevõi is lehetnek (pl. XY mûhelye). Tartalmazhat esetleges ragadványneveket, foglalkozás megnevezését (pl. néprajzi anyagnál: Sánta Kovács József, kanász), vagy — amennyiben személy nem ismert — személyhez, illetve meghatározott intézményhez nem köthetõ készítõ/alkotó mûhelyt, szakirodalomban körülhatárolt „csoportot” (pl. országot, vidéket vagy várost, nemzetiséget, etnikumot) is rögzíteni. Példák: balkáni mûhely, magyar verde, cigánykovács munkája, sokác hímzés, habán mûhely stb. A második rész/mezõ „szabadszöveges”. Ebben egyéb, a készítõre/alkotóra vonatkozó adatok rögzíthetõk; de — az intézmény döntése alapján — akár ide írhatóak a „nem név típusú” fent említett bejegyzések. 2002/127. szám Használat helye(i): Itt kell feltüntetni, ha a használat helye(i) eltér(nek) a készítés/keletkezés, illetve a gyûjtés/feltárás helyétõl. Kitöltése értelemszerûen hasonló, mint „A keletkezés, készítés helye” rovaté. A mûtárgy szélesebb körû használata esetén a külön részben (szabadszöveges mezõben) az általános, közigazgatási vagy földrajzi egység, illetve tájegység nevét kell feltüntetni (pl. Kemenesalja, Baranya megye, Jászság, Balkán-félsziget). Használat ideje: E rovatban a használat idõtartamát („tól—ig” határok között), illetve felsõ határát (pl. a használatból — illetve forgalomból — való kivonás vagy a földbe kerülés stb. idõpontját), bizonyos esetekben pedig a jellemzõ használat korát (pl. egy 1827 M szablyánál, ha annak 1848/49-ben játszott szerepe fontos) lehet rögzíteni — a „Kor” rovatnál leírtakat értelemszerûen figyelembe véve, azzal a kiegészítéssel, hogy itt nem csak egyszeres választás lehetséges. Ezen kiegészítõ, további információk rögzítése a számítógépes nyilvántartás esetén külön „szabad szöveges mezõben” történik. Anyag: A rovat két részbõl/mezõbõl áll. Az elsõben ellenõrzött, a gyûjtemény által épített, és bõvíthetõ tárgyszólista használata kötelezõ. Itt az anyagfajta tömör, de pontos meghatározása szükséges. (Nem elegendõ: „kerámia”, „fa”, „fém”, „kõ”, „textil”, „film” stb. — hanem: keménycserép, tölgyfa, sárgaréz, mészkõ, lenvászon, cellulóznitrát film stb.) Képzõmûvészeti alkotásoknál lehet: vászon, papír, karton, márvány, gipsz, bronz stb. Ha egy tárgy többfajta anyagból áll, akkor a bevezetõben említett többszörös tárgyszó-kiválasztási lehetõséget kell alkalmazni. A második rész (számítógépes nyilvántartás esetén szabadszöveges mezõ) pl. a dominánstól eltérõ anyag(ok) felhasználásával történt díszítés, kezelés rögzítésére szolgálhat: (szekrény) diófa — jávorgyökér berakással, aranyozott bronz díszítéssel; (zászló) selyem — ezüstszálas magashímzéssel; (mikroszkóp) feketére lakkozott öntöttvas — sárgaréz tokkal, csiszolt üveg optikával; (edény) égetett cserép — pelyvával soványított agyagból stb. Technika: A rovat két részbõl/mezõbõl áll. Az elsõben ellenõrzött, a gyûjtemény által épített és bõvíthetõ tárgyszólista használata kötelezõ, amelynek felhasználásával tömör, de pontos kifejezésekkel kell meghatározni a készítés, illetve a megmunkálás módját. Példák: faragott, vésett, zománcozott; kézi, kisipari vagy gyáripari termék; vízjeles, merített, színezett (papír); kézírással, ceruzával írva; nyomdai úton vagy írógéppel készült; hímzett, batikolt díszítésû; préselt, kovácsolt; korongolt, szabadkézzel formált; olaj, tempera, rézkarc, hidegtû stb. A második rész (számítógépes nyilvántartás esetén szabadszöveges mezõ) egyéb, kiegészítõ információk rögzítésére szolgál. Méretek, terjedelem: A darabok jellemzõ (az azonosításhoz szükséges) méreteit kell megadni. Azonos alakú, formájú, funkciójú daraboknál mindig azonos dimenziókban és azonos helyeken kell mérést végezni. A méretadat általában három részbõl (számítógépes nyilvántartás esetén három mezõbõl) áll. Az elsõ a mérés „dimenziójának” megnevezése (magasság, szélesség, hosszúság, talpátmérõ, súly, finomság, ujj hossz, oldalak száma stb.); a második a méret számmértéke (legfeljebb két tizedesjegy pontosságig); a harmadik pedig a mértékegység megnevezése. (A hossz-típusú adatokat általában centiméterekben kifejezve, de milliméteres pontossággal kell megadni.) Példák: M(agasság): 17,5 cm Sz(élesség): 6,2 cm H(osszúság): 20 cm Kerek, hengeres vagy gömb alakzatoknál átmérõt (is) mérünk. Példa: (kerámia edény) Magasság: 29,7 cm Szélesség füllel: 11 cm Talpátmérõ: 7 cm Szájátmérõ: 6,2 cm Nemesfém tárgyaknál e rovatban a súlyt (századgrammnyi pontosságig), esetleg a finomságot is jelezni kell. Példa: (1 dukátos aranyérme) S(úly): 3,49 g Á(tmérõ): 20 mm F(inomság): 989/1000 Történeti, irodalomtörténeti stb. kéziratoknál és más dokumentumanyagnál, amelyek több oldalból, illetve lapból állnak, az oldal-, illetve lapszámot is meg kell adni. Audio-vizuális hordozókon tárolt tartalom mérésénél a lejátszás idõtartama (percben), digitális állományok esetén a „méret” (pl. Mbyte-ban) rögzítendõ. Számítógépes nyilvántartás esetén a méretadatok (a mérési „dimenziók”) megnevezése, valamint a mértékegységek ellenõrzött, a gyûjtemény által épített, bõvíthetõ (tárgyszó)listából választandóak — méretadatonként csak egyszeres választással. Állapot: A bejegyzés a nyilvántartásba vételkor tapasztalható állapotra vonatkozik. Ennek megfelelõen lehet: „ép”; ettõl eltérõ esetekben a sérülés pontosan meghatározandó. („Pereme csorba, a máz repedezett, hiányos”; „töredékes”; „középrésze penészfoltos”; „jobb alsó sarka levágva” stb.) Lelõhely/gyûjtõhely: Kitöltéséhez értelemszerûen lásd „A keletkezés/készítés helye” pontnál írottakat. 2002/127. szám A megszerzés módja: A szerzeményezés módjánál lehetséges bejegyzések kizárólag a következõk: feltárás; gyûjtés; ajándékozás; vétel; hivatalos átadás; csere; saját elõállítás; törzsanyag. A „feltárás” alatt értendõ a régészeti/õslénytani ásatás, szondázás stb. is. A „gyûjtés” külsõ helyszíni gyûjtés vagy terepbejárás. A „hivatalos átadás” közigazgatási, bírósági vagy más szervek határozata alapján, esetleg megszûnõ intézménytõl, szervezettõl ingyenesen átvett darabok esetében használható. A „saját elõállítás” az intézmény restaurátorai vagy más alkalmazottai által készített, általában másolati, illetve segéd-anyagokra vonatkozhat. A „törzsanyag” kifejezés a gyûjteményekbe régebben bekerült, kideríthetetlen, illetve nem tisztázható eredetû daraboknál használható. A fenti tárgyszavak közül csak egyszeres választás lehetséges. A megszerzés ideje: A megszerzés ideje a muzeális intézmény birtokába kerülés tényleges évszáma, amely eltérhet a leltározás idejétõl. Amennyiben a megszerzés módja „törzsanyag”, a megszerzés évét nem kell beírni. Gyûjtõ/feltáró: Mivel a gyûjtõ/feltáró személy általában a muzeális intézmény alkalmazottja, bejegyzésénél az intézmény gyûjtéssel foglalkozó munkatársaiból álló, folyamatosan egyeztetett, ellenõrzött névlista használandó. A névlistát azonban úgy kell kialakítani, hogy az külsõ személlyel is bõvíthetõ legyen, amely esetben a külsõ személy alábbi három adata is rögzítendõ: anyja neve, születési helye és ideje. Régészeti/õslénytani ásatás esetén a bejegyzendõ személy az ásatás vezetõje. Átadó: Átadó adatai: A fenti elsõ rovatba — a muzeális intézmények ügyrendi szabályzatában foglaltaknak megfelelõen — ajándékozó/eladó/hivatalos átadó pontos — hiteles dokumentumok alapján megismert — neve/elnevezése, az „Adatai” rovatba — számítógépes nyilvántartás esetén külön mezõkbe — lakcíme (székhelye), valamint (természetes személy esetén) anyja neve, születési helye és ideje kerül. Ha az átadó egy hivatal, intézmény vagy magánszemély megbízottja, az intézmény/hivatal/megbízó személy adatait is fel kell tüntetni. Vételár: A rovatot kizárólag vásárlás esetén kell kitölteni a vételár összegének feltüntetésével. A pénznem (mezõ) kötött tárgyszólistából választandó. Becsértéket bejegyezni nem szabad! Adattári szám: A szerzeményezés körülményeit, illetve a megszerzett javakra, az adatközlõre stb. vonatkozó egyéb információkat, feljegyzéseket, valamint a hozzájuk kapcsolódó egyéb dokumentumokat (iratokat, sajtó- és szakirodalmi utalásokat, fényképeket vagy rajzokat stb.) — amelyeket a szakleltárkönyvekben terjedelmük miatt sem lehet rögzíteni —, illetve a régészeti feltárási dokumentációt ún. adattári egységben/jelentésben kell elhelyezni, amelynek részletes szabályait a muzeális intézmények ügyrendje tartalmazza. E rovatban a szóban forgó adattári egység/jelentés (leltári/adattári) számát kell rögzíteni. Leltározó: Az elsõdleges muzeológiai feldolgozást (meghatározást, hitelesítést és nyilvántartásba vételt) végzõ, annak tartalmáért felelõs muzeológus — ellenõrzött tárgyszólistából kiválasztott — neve. (Csak egyszeres választás lehetséges.) Hagyományos nyilvántartás esetén e rovatban a muzeológus sajátkezû aláírása szerepel; számítógépes nyilvántartás esetén a muzeológus a leltárkönyvi formában történt kinyomtatás után igazolja aláírásával a bejegyzések valódiságát, helyességét. Amennyiben a számítógépes rendszer biztosítja a bejegyzést végzõ muzeológus azonosíthatóságát, a sajátkezû aláírás az év végi zárás szövegében is elegendõ. Õrzési hely/elhelyezés: A darabot befogadó raktár, szekrény vagy polc, fiók jelzése kerül a rovatba. Ide lehet bejegyezni a tárgy kölcsönzését, kiállításon történõ elhelyezését stb. is. Miután gyakrabban változó adat, a hagyományos leírókartonon ceruzával ajánlott kitölteni, hogy a hely megváltoztatása esetén a bejegyzés könnyen helyettesíthetõ, módosítható legyen. Számítógépes nyilvántartás esetén dátummal kiegészített szabad szöveges mezõ. Képi ábrázolás: Az írásos adatok mellett kötelezõ a mûtárgy, illetve dokumentum biztonságos felismerését és egyértelmû azonosítását lehetõvé tévõ — bármilyen technikájú — képi ábrázolás elkészítése. A tárgy egészét mutató ábrázolás mellett bizonyos esetekben egyes részletekrõl külön is kívánatos hiteles képet készíteni. Számítógépes nyilvántartás esetén a kötelezõ digitális képnek az adatbázisból elérhetõnek kell lennie. Képi hivatkozás: Abban az esetben, ha a képi ábrázolás fényképrõl készült, ez az adat a negatív száma; amennyiben digitális ábrázolás, egyedi azonosítója (pl. CD szám, fájl név stb.); de lehet a fényképet kiegészítõ vagy azt helyettesítõ rajz, fénymásolat, hologramtechnikával készült felvétel, lelettábla vagy más ábrázolás hivatkozási száma is. 2002/127. szám Szakirodalom, hivatkozás: A darabra vonatkozó, a meghatározást, feldolgozást segítõ vagy éppen a rá épülõ/hivatkozó, megjelent vagy egyéb módon hozzáférhetõ (pl. szakdolgozat, disszertáció) jelentõsebb publikációk rögzítésére szolgáló rovat. Publikációnak kell tekinteni, és e rovatban fel kell tüntetni a nagyobb kiállításokon történt bemutatást is, illetve azok katalógusát, vezetõjét. Számítógépes nyilvántartás esetén e rovat elkülönített mezõje ad lehetõséget más multimédia-hivatkozás pontos megjelölésére. A rovat folyamatos bõvítése hagyományos nyilvántartás esetén a leírókartonon, számítógépes nyilvántartás esetén (a kinyomtatás után) a számítógépben a késõbbiekben is megengedett. Restaurálás/preparálás: Restaurálás/preparálás vagy konzerválás esetén a munkafolyamatot ismertetõ dokumentáció jelzetét/tételszámát és a kezelés dátumát kell a rovatba bejegyezni. A számítógépes nyilvántartásban a dátum külön mezõbe kerül. A rovat folyamatos bõvítése hagyományos nyilvántartás esetén a leírókartonon, számítógépes nyilvántartás esetén (a kinyomtatás után) a számítógépben a késõbbiekben is megengedett. Státusz: Kizárólag az alábbi bejegyzések használhatóak: „revízió”, „zárolt”, „zárolás feloldása”, „törlés”. Minden bejegyzést dátumozni kell, és kötelezõ a revíziós jegyzõkönyv, illetve a zárolást vagy annak feloldását indokló szerzõdés, vagy a törlési engedély (iktató)számának feltüntetése is. (Számítógépes nyilvántartás esetén ez utóbbira szabadszöveges mezõt kell biztosítani.) Hagyományos nyilvántartásban a revízió megtörténte (R — évszám) bélyegzéssel is jelezhetõ; a jegyzõkönyv (iktató)számát azonban — legalább oldalanként — ez esetben is fel kell tüntetni. Megjegyzések: E rovat olyan bejegyzésekre használható, amelyekre az elõbb felsoroltak egyike sem nyújt lehetõséget. Pl. laboratóriumi vizsgálat és eredménye; a hagyományos, továbbá a már kinyomtatott és lezárt számítógépes leltárkönyv utólagos javításainak hitelesítése (aláírással, dátummal). II. Fejezet A természettudományi szakanyag nyilvántartása Az egyedileg kezelhetõ természettudományi tárgyak (pl. a gerinces állatok bõre, csontváza, a trófeák, dermoplasztikai és alkoholos készítmények, tojások; a gerinctelen állatok nagyobb termetû, száraz vagy nedves készítményként õrzött példányai; növénytani ábrázolások, nedves készítmények, faszelvényminták; a nagyobb termetû õsállat- és õsnövény-maradványok; az ásványok, kõzetek és meteoritok; az embertani csontleletek, anatómiai készítmények, múmiák stb.) közül a biológiai és geológiai tárgyakat (állatokat, növényeket, ásványokat, õslénytani anyagot stb.) a II/A. alfejezetben, míg az antropológiai (embertani) anyagot a II/B. alfejezetben leírtak szerint kell nyilvántartásba venni. II/A. Alfejezet Kötelezõen rögzítendõ adatok:

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes